Document ID: 31982D0258

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 2ας Απριλίου 1982
περί εφαρμογής της αναμορφώσεως των γεωργικών διαρθρώσεων στο Βασίλειο του Βελγίου, σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(82/258/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 80/666/ΕΟΚ (2), και ιδίως το άρθρο 13,
Εκτιμώντας:
ότι η βελγική κυβέρνηση ανακοίνωσε στις 23 Φεβρουαρίου 1982 το υπουργικό διάταγμα της 8ης Δεκεμβρίου 1981 περί τροποποιήσεως του υπουργικού διατάγματος της 25ης Απριλίου 1980 περί παροχής στους καλλιεργητές των μειονεκτικών περιοχών ετήσιας εξισωτικής αποζημιώσεως για τα μόνιμα φυσικά μειονεκτήματα·
ότι σύμφωνα με το άρθρο 13 της οδηγίας 75/268/ΕΟΚ σε συνδυασμό με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, έχοντας υπόψη τη συμφωνία των ανακοινωθεισών νομοθετικών και κανονιστικών διατάξεων με την οδηγία 75/268/ ΕΟΚ, τους στόχους της εν λόγω οδηγίας, καθώς και την αναγκαία σχέση που πρέπει να υφίσταται μεταξύ των διαφόρων μέτρων, αν πληρούνται οι όροι χρηματοδοτικής συμμετοχής της Κοινότητος·
ότι το υπουργικό διάταγμα της 8ης Δεκεμβρίου 1981 ικανοποιεί τους όρους και τους στόχους του τίτλου ΙΙ της εν λόγω οδηγίας·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Πρασανατολισμού και Εγγυήσεων ως προς τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το υπουργικό διάταγμα της 8ης Δεκεμβρίου 1981 περί τροποποιήσεως του υπουργικού διατάγματος της 25ης Απριλίου 1980 περί παροχής στους καλλιεργητές των μειονεκτικών περιοχών ετήσιας εξισωτικής αποζημιώσεως για τα μόνιμα φυσικά μειονεκτήματα, που ανακοινώθηκε από τη βελγική κυβέρνηση, πληροί τους όρους που προβλέπονται για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στο Βασίλειο του Βελγίου.
Έγινε στις Βρυξέλλες, στις 2 Απριλίου 1982.

Labels: 18
15
19
6